الصفحه دى يتيمه, حاول تضيفلها لينك فى صفحات تانيه متعلقه بيها. محمد فكرى الجزار ( اتولد فى 7 اكتوبر 1957 ) ، ناقد أدبى و كاتب مصرى و استاذ فى الادب والنقد الحديث فى كلية الاداب فى جامعة المنوفيه. حصل على ماجيستير فى الادب من جامعة الزقازيق بتفوق سنة 1990 و على الدكتوراه فى الادب من جامعة عين شمس سنة 1994 مع مرتبة الشرف الأولى. محمد فكرى الجزار ليه مؤلفات و مقالات و بحوث كتيره ، من كتبه " لسانيات الاختلاف " و " معجم الوأد .. النزعة الذكورية فى المعجم العربي ". اعارته وزاره التعليم العالى فى مصر لجامعة الباحه فى السعوديه لتدريس الاداب و العلوم الانسانيه لكن اتقبض عليه فى 5 يوليه 2011 و اتحبس فى السعوديه و اتسحب منه باسبوره المصرى للتحقيق معاه بعد سقوط ابن وكيل الكليه السعوديه فى امتحان الماده اللى كان بيدرسها له الجزار. الاستاذ المصرى اتوجهت ليه تهمة التحريض على الثوره و انه حلقة وصل ما بين ثورة 2011 فى مصر و عدد من الشباب فى السعوديه. بيقول الجزار فى حديث مع اليوم السابع انهم اخدو صوره من صفحته على الفيس بوك عنوانها " الملثم البدوى " و عملو صفحه شكلها على ملف " وودر " و نسبو له كلام بيهين الشعب السعودى و حطو تعليقات للزوار و شهد على الصوره اربعه من الجامعه السعوديه عشان حط الموضوع فى اطار سياسى.